b'\n_START_ARTICLE_\n\xc5\xa0vilpian\xc4\x8dioji gerv\xc4\x97\n_START_SECTION_\nI\xc5\xa1vaizda\n_START_PARAGRAPH_\nVidutinio dyd\xc5\xbeio pauk\xc5\xa1tis. K\xc5\xabno ilgis 50 \xe2\x80\x93 61 cm, o svoris 520 \xe2\x80\x93 545 g. Kakta ir pakau\xc5\xa1is pilkos spalvos. Pailg\xc4\x97jusi\xc5\xb3 plunksn\xc5\xb3 kuodas pilkas. Kuodo plunksn\xc5\xb3 galiukai balti. Plikos odos plotas tarp snapo ir aki\xc5\xb3 ir snapo pamatas \xc5\xa1viesiai \xc5\xbeydros spalvos. Ilgas, laibas snapas raudonas, snapo galiukas \xe2\x80\x93 juodas. Rainel\xc4\x97 geltona. Kaklas ir kr\xc5\xabtin\xc4\x97 \xe2\x80\x93 gelsvai rusva. Gerkl\xc4\x97, kaklo vir\xc5\xa1utin\xc4\x97 dalis ir kr\xc5\xabtin\xc4\x97 baltos spalvos. Nugara, pe\xc4\x8di\xc5\xb3 dengiamosios plunksnos ir plasnojamosios plunksnos melsvai pilkos. Ma\xc5\xbe\xc5\xb3j\xc5\xb3 plasnojam\xc5\xb3j\xc5\xb3 dengiamosios plunksnos geltonos arba \xc5\xa1viesiai rudos spalvos, i\xc5\xa1margintos\n_START_SECTION_\nPaplitimas\n_START_PARAGRAPH_\nPaplit\xc4\x99s Piet\xc5\xb3 Amerikoje.\n_START_SECTION_\nBiologija\n_START_PARAGRAPH_\nBiotopas \xe2\x80\x93 u\xc5\xbeliejamos savanos, \xc5\xa1lapyn\xc4\x97s, upeli\xc5\xb3 ar e\xc5\xbeer\xc5\xb3 pakrant\xc4\x97s, negil\xc5\xabs grioviai ir ry\xc5\xbei\xc5\xb3 laukai._NEWLINE_Minta vorais, vabalais ir j\xc5\xb3 lervomis, \xc5\xbeirgeli\xc5\xb3 lervomis, maldininkais, sliekais, unguriais, varl\xc4\x97mis ir buo\xc5\xbegalviais ir gluodenais. Grobio ie\xc5\xa1ko pavieniai arba poromis, savo teritorijoje. Vakarais, prie\xc5\xa1 pat saul\xc4\x97lyd\xc4\xaf, \xc5\xa1imtai pauk\xc5\xa1\xc4\x8di\xc5\xb3 nut\xc5\xabpia ant med\xc5\xbei\xc5\xb3 \xc5\xa1ak\xc5\xb3. Tup\xc4\x97dami kelia triuk\xc5\xa1m\xc4\x85, snapais valosi plunksnas ir pe\xc5\xa1asi tarpusavyje._NEWLINE_Veisiasi pavieniai arba negausiose kolonijose. Lizdus krauna brand\xc5\xbeiuose med\xc5\xbeiuose, 3 \xe2\x80\x93 11 metr\xc5\xb3 auk\xc5\xa1tyje. Lizd\xc4\x85 krauna i\xc5\xa1 \xc5\xa1ak\xc5\xb3. D\xc4\x97tyje 3 \xe2\x80\x93 4 melsvi kiau\xc5\xa1iniai. Inkubacija trunka 28 dienas. Apsiplunksnuoja po 40 dien\xc5\xb3.'